תקנות הביטוח הלאומי (שיפוי מעסיקים לגבי תקופת שירות מילואים שהוא שירות חירום) (הוראת שעה – חרבות ברזל)

{{ח:התחלה}}
{{ח:כותרת|תקנות הביטוח הלאומי (שיפוי מעסיקים לגבי תקופת שירות מילואים שהוא שירות חירום) (הוראת שעה – חרבות ברזל), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 2430|תקנות הביטוח הלאומי (שיפוי מעסיקים לגבי תקופת שירות מילואים שהוא שירות חירום) (הוראת שעה – חרבות ברזל)|https://olaw.org.il/takanot/takanot-11272.pdf}}; {{ח:תיבה|תשפ״ה, 1198|תיקון|https://olaw.org.il/takanot/takanot-11754.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותנו לפי {{ח:חיצוני|חוק הביטוח הלאומי#סעיף 376|סעיף 376}} {{ח:חיצוני|חוק הביטוח הלאומי|לחוק הביטוח הלאומי [נוסח משולב], התשנ״ה–1995}} (להלן – החוק), לאחר ששר הביטחון הורה כי שירות מילואים, לפי {{ח:חיצוני|חוק שירות המילואים|חוק שירות המילואים, התשס״ח–2008}}, אשר בוצע מיום כ״ב בתשרי התשפ״ד (7 באוקטובר 2023) עד יום י״א בטבת התשפ״ו (31 בדצמבר 2025), יהיה שירות חירום לעניין {{ח:חיצוני|חוק הביטוח הלאומי#פרק יב|פרק י״ב לחוק}}, ובהתקיים נסיבות מיוחדות, ובתוקף סמכות שר העבודה לפי {{ח:חיצוני|חוק הביטוח הלאומי#סעיף 400|סעיף 400 לחוק}}, לאחר התייעצות עם מועצת המוסד לפי {{ח:חיצוני|חוק הביטוח הלאומי#סעיף 12|סעיף 12 לחוק}}, ובאישור ועדת העבודה והרווחה של הכנסת, אנחנו מתקינים תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ה}}
{{ח:ת}} בתקנות אלה –
{{ח:ת|סוג=הגדרה}} ”מספר ימי שירות המילואים“ – סך הימים המחושב לפי {{ח:חיצוני|חוק הביטוח הלאומי#סעיף 271|סעיף 271 לחוק}} לצורך תשלום התגמול לפי {{ח:חיצוני|חוק הביטוח הלאומי#פרק יב|פרק י״ב לחוק}};
{{ח:ת|סוג=הגדרה}} ”מעסיק“ – מעביד כאמור {{ח:חיצוני|חוק הביטוח הלאומי#סעיף 376|בסעיף 376 לחוק}};
{{ח:ת|סוג=הגדרה}} ”מעסיק ציבורי“ – כל אחד מאלה:
{{ח:תתת|(1)}} המדינה;
{{ח:תתת|(2)}} גוף מתוקצב או תאגיד בריאות, כהגדרתם {{ח:חיצוני|חוק יסודות התקציב#סעיף 21|בסעיף 21 לחוק יסודות התקציב, התשמ״ה–1985}};
{{ח:תתת|(3)}} קופת חולים;
{{ח:ת|סוג=הגדרה}} ”סכום ההכנסה ליום“ – הכנסת עובד לפי אחד מאלה, ובלבד שלא יעלה על התגמול המרבי, כהגדרתו {{ח:חיצוני|חוק הביטוח הלאומי#סעיף 270|בסעיף 270 לחוק}}:
{{ח:תתת|(1)}} עובד שעבד אצל מעסיק ברבע השנה – הכנסתו מעבודה אצל אותו מעסיק ברבע השנה, מחולקת בתשעים;
{{ח:תתת|(2)}} עובד שעבד אצל מעסיק חודש או חודשיים ברבע השנה – הכנסתו מעבודה אצל אותו מעסיק בחודש או בחודשיים האמורים, מחולקת בשלושים או בשישים, לפי העניין;
{{ח:תתת|(3)}} עובד שעבד פחות מחודש אצל מעסיק ברבע השנה או שהחל לעבוד אצל מעסיק בחודש השירות – הכנסתו מעבודה אצל אותו מעסיק בחודש השירות, מחולקת בשלושים; בפסקה זו, ”חודש השירות“ – חודש שבו שירת בשירות מילואים, כולל חודש ששירת בחלק ממנו;
{{ח:תת}} לעניין פסקאות (1) עד (3), ”הכנסתו מעבודה“ – שכר העבודה וכן תשלום ששילם לו המעסיק על חשבון התגמול בסכום השכר שהיה משולם לעובד אילולא שירת במילואים והוסיף לעבוד;
{{ח:ת|סוג=הגדרה}} ”עובד“ – עובד ששירת בשירות מילואים, ולמעט עובד של מעסיק ציבורי;
{{ח:ת|סוג=הגדרה}} ”רבע השנה“ – רבע השנה שקדמה ל־1 בחודש שבו החל שירות המילואים של העובד;
{{ח:ת|סוג=הגדרה}} ”שירות מילואים“ – שירות מילואים ששר הביטחון הורה עליו לפי {{ח:חיצוני|חוק הביטוח הלאומי#סעיף 278|סעיף 278(א) לחוק}} כעל שירות חירום לעניין {{ח:חיצוני|חוק הביטוח הלאומי#פרק יב|פרק י״ב לחוק}}, ושבוצע בתקופה שמיום כ״ב בתשרי התשפ״ד (7 באוקטובר 2023) עד יום י״א בטבת התשפ״ו (31 בדצמבר 2025).

{{ח:סעיף|2|שיפוי למעסיק על תשלומים לקופות ולקרנות ועל תשלום דמי ביטוח}}
{{ח:ת}} המוסד ישפה מעסיק של עובד בשיעור של 20% מסכום ההכנסה ליום של העובד כפול מספר ימי שירות המילואים שביצע העובד, וזאת בשל תשלומים ששילם המעסיק לקופת תגמולים או לקופת פנסיה או לקופה או לקרן כיוצא באלה, ועל תשלום דמי ביטוח ששילם בעד העובד, לגבי תקופת שירות המילואים.

{{ח:סעיף|3|מקור מימון}}
{{ח:ת}} אוצר המדינה במסגרת תקציב הביטחון, ישפה את המוסד על כל ההוצאות הכרוכות בתשלום שיפוי למעסיק לפי תקנות אלה, לרבות ההוצאות המינהליות הכרוכות בתשלום כאמור.

{{ח:סעיף|4|תוקף ותשלומים ראשונים|תיקון: תשפ״ה}}
{{ח:תת|(א)}} תקנות אלה יעמדו בתוקפן עד יום י״א בטבת התשפ״ו (31 בדצמבר 2025).
{{ח:תת|(ב)}} תשלומים ראשונים לפי תקנות אלה, לרבות תשלומים בעבור התקופה שמיום כ״ב בתשרי התשפ״ד (7 באוקטובר 2023) עד יום פרסומן של תקנות אלה, ישולמו עד 60 ימים מיום פרסומן.

{{ח:חתימות|ו׳ בניסן התשפ״ד (14 באפריל 2024)}}
* '''יואב בן צור'''
שר העבודה
* '''בצלאל סמוטריץ׳'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]